pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บก.ผ่อนคลายเงื่อนไขการจัดซื้อยาเพื่อประโยชน์ของประชาชน
วันจันทร์ที่ 9 ตุลาคม 2560
บก.ผ่อนคลายเงื่อนไขการจัดซื้อยาเพื่อประโยชน์ของประชาชน
กรมบัญชีกลางผ่อนคลายเงื่อนไขการจัดซื้อยาที่มีวงเงินไม่เกิน 500,000 บาท สามารถจัดซื้อยาได้ก่อน แล้วนําผลการจัดซื้อมาบันทึกในระบบ e-GP ภายหลัง เพื่อให้เกิดความคล่องตัวในการปฏิบัติงานของหน่วยงานของรัฐ เริ่มใช้เมื่อวันที่ 2 ตุลาคม 2560 ที่ผ่านมา
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ถือเป็นการปฏิรูปการจัดซื้อจัดจ้างภาครัฐของไทยให้มีมาตรฐานสากล ป้องกันปัญหาการทุจริตคอรัปชั่น ช่วยเสริมสร้างความเชื่อมั่นให้กับสาธารณชน โดยยึดหลักการ 4 ประการ คือ คุ้มค่า โปร่งใส มีประสิทธิภาพและประสิทธิผล และตรวจสอบได้ ที่สําคัญคือ เปิดโอกาสให้ภาคประชาชนมีส่วนร่วมในการตรวจสอบและป้องกันการทุจริตการจัดซื้อจัดจ้างภาครัฐ โดยหลังจากที่มีผลบังคับใช้เมื่อวันที่ 23 สิงหาคม 2560 ระบบการจัดซื้อจัดจ้างภาครัฐ (e-GP) อาจจะมีความไม่ชัดเจนบางประการเกี่ยวกับรายละเอียด และวิธีปฏิบัติงานต่างๆ ทั้งนี้ เนื่องจากเป็นเรื่องใหม่ที่เจ้าหน้าที่ของหน่วยงานของรัฐทุกภาคส่วนต้องศึกษาทําความเข้าใจเรื่องระบบ e-GP กฎระเบียบที่เกี่ยวข้องกับการจัดซื้อจัดจ้าง เพื่อให้สามารถปฏิบัติงานได้อย่างถูกต้อง โดยที่ผ่านมากรมบัญชีกลางได้เร่งเดินหน้าประชาสัมพันธ์และเผยแพร่เพื่อสร้างความรู้ ความเข้าใจเกี่ยวกับวิธีการปฏิบัติตาม พ.ร.บ.การจัดซื้อจัดจ้างฯ ให้กับทุกภาคส่วนอย่างกว้างขวาง
นอกจากนี้ เพื่อรับทราบปัญหาและหาแนวทางแก้ไขเกี่ยวกับ พ.ร.บ.จัดซื้อจัดจ้างฯ กรมบัญชีกลางได้เชิญหน่วยงานที่เกี่ยวข้องประชุมร่วมกันมาอย่างต่อเนื่อง อาทิ กรณีการจัดซื้อยา กรมบัญชีกลางได้ประชุมร่วมกับโรงพยาบาลกลุ่มสถาบันแพทย์ศาสตร์แห่งประเทศไทย (UHosNet) กระทรวงสาธารณสุข และหน่วยงานในสังกัดของกระทรวงสาธารณสุข เพื่อกําหนดกรอบแนวทางที่มีประสิทธิภาพและมีความเหมาะสมต่อการจัดซื้อยาของโรงพยาบาลแล้ว
อธิบดีกรมบัญชีกลาง กล่าวเพิ่มเติมว่า ข้อสรุปในเบื้องต้นเกี่ยวกับการจัดซื้อยาของโรงพยาบาล กรมบัญชีกลางได้ผ่อนคลายให้สามารถดําเนินการจัดซื้อยาที่มีวงเงินไม่เกิน 500,000 บาทต่อครั้ง ด้วยวิธีเฉพาะเจาะจง ซึ่งสามารถจัดซื้อยาได้ก่อน แล้วค่อยนําผลการจัดซื้อมาบันทึกข้อมูลในระบบ e-GP ในภายหลัง โดยเริ่มใช้เมื่อวันที่ 2 ตุลาคม 2560 ที่ผ่านมา การผ่อนคลายกฎระเบียบดังกล่าวเพื่อให้โรงพยาบาลสามารถจัดซื้อยาได้ทันต่อความต้องการใช้งาน และเกิดประโยชน์ต่อประชาชนที่เข้ารับการรักษาในโรงพยาบาล ทั้งนี้ กรมบัญชีกลางจะเร่งพัฒนาระบบ e-GP ให้สามารถใช้งานได้ง่าย สะดวก รวดเร็วมากยิ่งขึ้น เพื่อให้เกิดความคล่องตัวในการปฏิบัติงานของหน่วยงานของรัฐมากที่สุด
รัฐบาลไทย-ข่าวทำเนียบรัฐบาล-ทส. ร่วมส่งเสริมพระพุทธศาสนา เนื่องในวันมาฆบูชา
วันอาทิตย์ที่ 12 กุมภาพันธ์ 2560
ทส. ร่วมส่งเสริมพระพุทธศาสนา เนื่องในวันมาฆบูชา
กระทรวงทรัพยากรธรรมชาติและสิ่งแวดล้อม ร่วมทําบุญบําเพ็ญกุศล รักษาศีลฟังธรรมและเวียนเทียนพร้อมเจริญภาวนา ณ วัดแก้วฟ้าจุฬามณี เนื่องในวันมาฆบูชา
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ประธานในพิธีนํา คณะผู้บริหาร ข้าราชการเจ้าหน้าที่ในสังกัดกระทรวงร่วมทําบุญบําเพ็ญกุศล รักษาศีลฟังธรรมและเวียนเทียนพร้อมเจริญภาวนา ณ วัดแก้วฟ้าจุฬามณี เนื่องในวันมาฆบูชา
วันมาฆบูชา ตรงกับวันเพ็ญเดือนมาฆะ (วันขึ้น 15 ค่ํา เดือน 3 ) เป็นวัน ที่เกิดเหตุการณ์สําคัญทางพระพุทธศาสนา คือ
1. เป็นวันเพ็ญเดือนมาฆมาส
2. เป็นวันที่พระสงฆ์จํานวน 1,250 รูป มาเฝ้าพระพุทธเจ้าพร้อมกัน โดยมิได้นัดหมาย
3. ภิกษุเหล่านั้นล้วนเป็นเอหิภิกขุ คือได้รับการอุปสมบทจากพระพุทธเจ้า
4. ภิกษุเหล่านั้นล้วนเป็นพระอรหันต์
การประจวบพร้อมกันด้วยเหตุการณ์ทั้ง 4 นี้ จึงเรียกว่า จาตุรงคสันนิบาต คือ การประชุม ซึ่งประกอบด้วยองค์ 4 ในวันดังกล่าว พระพุทธเจ้าทรงแสดงโอวาทปาติโมกข์ เป็นการวางหลักธรรมทางพระพุทธศาสนาไว้ 3 ประการคือ "ไม่ทําความชั่วทั้งปวง ทําแต่ความดี ทําจิตใจให้ผ่องใส"
รัฐบาลไทย-ข่าวทำเนียบรัฐบาล-นายกฯ ห่วงข่าว พ.ร.บ.ข้าวบิดเบือน แนะประชาชนระวังการเสพข้อมูล พร้อมย้ำมุ่งสร้างความเป็นธรรมแก่ชาวนา
วันจันทร์ที่ 18 กุมภาพันธ์ 2562
นายกฯ ห่วงข่าว พ.ร.บ.ข้าวบิดเบือน แนะประชาชนระวังการเสพข้อมูล พร้อมย้ํามุ่งสร้างความเป็นธรรมแก่ชาวนา
รองโฆษกประจําสํานักนายกรัฐมนตรี  เผยนายกฯ ห่วงข่าว พ.ร.บ.ข้าวบิดเบือน แนะประชาชนระวังการเสพข้อมูล พร้อมย้ํามุ่งสร้างความเป็นธรรมแก่ชาวนา
วันนี้ (17 ก.พ.62) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แสดงความเป็นห่วงเรื่องความเข้าใจที่คลาดเคลื่อนและการนําเสนอข่าวที่บิดเบือนเกี่ยวกับร่าง พ.ร.บ.ข้าว ที่ขณะนี้อยู่ระหว่างการพิจารณาของ สนช. ทั้ง ๆ ที่กฎหมายฉบับนี้จะเป็นกลไกควบคุมการผลิตและจําหน่ายข้าวเปลือกอย่างเป็นธรรม
"พาดหัวข่าวทํานองว่า ชาวนาสะอื้น ชาวนาอ่วม หาก พ.ร.บ.ดังกล่าวมีผลบังคับใช้ โดยถ้าชาวนาคนใดมีเมล็ดพันธุ์ข้าวไว้ในครอบครองจะมีความผิด และยังเป็นกฎหมายที่เอื้อนายทุนด้วยนั้น ไม่เป็นความจริงแต่อย่างใด ดังนั้นสื่อมวลชนควรระมัดระวังในเรื่องนี้"
นอกจากนี้ ยังมีข้อมูลที่แชร์กันจากหลายเพจ เช่น เพจเฟซบุ๊กของนายสุเทพ คงมาก ที่ระบุถึงโทษของชาวนาที่ฝ่าฝืนกฎหมายจะต้องถูกจําคุก 5 ปี หรือถูกปรับ 500,000 บาทนั้น ก็ไม่ถูกต้อง จึงขอให้ประชาชนใช้วิจารณญาณในการเสพข่าว และผู้ที่โพสต์หรือส่งต่อข้อมูลที่บิดเบือน อาจเข้าข่ายกระทําผิดตาม พ.ร.บ.คอมพิวเตอร์ด้วย
รองโฆษกประจําสํานักนายกรัฐมนตรี กล่าวอีกว่า นายกรัฐมนตรีเน้นย้ําว่า ชาวนาสามารถพัฒนาพันธุ์ข้าวไว้ใช้เองได้โดยไม่มีความผิด แต่หากจะนําไปขายก็ต้องไปขอขึ้นทะเบียนกับกรมการข้าว เหมือนกับสินค้าอาหารเครื่องดื่มที่ต้องไปขึ้นทะเบียนกับ อย. เพื่อรับรองคุณภาพ
"พ.ร.บ.ข้าว จะช่วยคุ้มครองชาวนาในระยะยาวไม่ให้ถูกโรงสีเอาเปรียบกดราคาโดยอ้างว่าข้าวเปลือกของชาวนาไม่มีคุณภาพ และยังทําให้พันธุ์ข้าวต่าง ๆ ได้รับการขึ้นทะเบียนรับรองมาตรฐาน ป้องกันการหลอกขายเมล็ดพันธุ์จากพ่อค้าที่ไร้ความรับผิดชอบ อย่างไรก็ตาม รัฐบาลได้รวบรวมข้อท้วงติงและความคิดเห็นที่เป็นประโยชน์เสนอไปยังคณะกรรมาธิการที่พิจารณาเรื่องนี้แล้ว"
___________________
สํานักโฆษก
รัฐบาลไทย-ข่าวทำเนียบรัฐบาล-พม. สร้างรอยยิ้มต้อนรับวันแห่งความรัก ส่งมอบบ้านสบายเพื่อยายตาให้ผู้สูงอายุ ใน จ.นครศรีธรรมราช
วันศุกร์ที่ 14 กุมภาพันธ์ 2563
พม. สร้างรอยยิ้มต้อนรับวันแห่งความรัก ส่งมอบบ้านสบายเพื่อยายตาให้ผู้สูงอายุ ใน จ.นครศรีธรรมราช
พม. สร้างรอยยิ้มต้อนรับวันแห่งความรัก ส่งมอบบ้านสบายเพื่อยายตาให้ผู้สูงอายุ ใน จ.นครศรีธรรมราช
วันนี้ (14 ก.พ. 63) เวลา 09.30 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ เป็นประธานในพิธีส่งมอบบ้านผู้สูงอายุ “บ้านสบายเพื่อยายตา” ภายใต้โครงการปรับปรุงที่อยู่อาศัยสําหรับผู้สูงอายุ ซึ่งเป็นผู้มีรายได้น้อยและผู้ยากไร้ของการเคหะแห่งชาติ ในพื้นที่จังหวัดนครศรีธรรมราช จํานวน 8 หลัง โดยมีนายถาวรวัฒน์ คงแก้ว รองผู้ว่าราชการจังหวัดนครศรีธรรมราช นางสุดใจ สมัครัตน์ ผู้ช่วยผู้ว่าการการเคหะแห่งชาติ นางอุบล ทองสลับล้วน พัฒนาสังคมและความมั่นคงของมนุษย์จังหวัดนครศรีธรรมราช ภาคีเครือข่ายภาครัฐและเอกชนในพื้นที่ และผู้อยู่อาศัยในชุมชน เข้าร่วมงาน ณ องค์การบริหารส่วนตําบลบางจาก ตําบลบางจาก อําเภอเมือง จังหวัดนครศรีธรรมราช
นายสากล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยการเคหะแห่งชาติ (กคช.) มีภารกิจหลักในการพัฒนาและสร้างที่อยู่อาศัยสําหรับประชาชนผู้มีรายได้น้อยและปานกลาง ควบคู่กับการพัฒนาคุณภาพชีวิตของผู้อยู่อาศัยในชุมชน นอกจากนี้ ยังให้ความสําคัญกับการดําเนินงานด้านความรับผิดชอบต่อสังคม (CSR) โดยจัดทําโครงการ “ปรับปรุงที่อยู่อาศัยสําหรับผู้สูงอายุซึ่งเป็นผู้มีรายได้น้อยและผู้ยากไร้ หรือ “บ้านสบายเพื่อยายตา” ซึ่งดําเนินงานร่วมกับสํานักงานพัฒนาสังคมและความมั่นคงของมนุษย์จังหวัด (พมจ.) องค์กรปกครองส่วนท้องถิ่น (อปท.) เพื่อยกระดับคุณภาพชีวิต ด้านการอยู่อาศัยของผู้สูงอายุ ซึ่งเป็นผู้มีรายได้น้อยด้วยการปรับปรุงซ่อมแซมหรือสร้างที่อยู่อาศัยใหม่ทั้งหลัง รวมทั้งการปรับสภาพแวดล้อมให้เหมาะสมและสอดคล้องกับความต้องการของผู้สูงอายุ
นายสากล กล่าวต่อไปว่า สําหรับโครงการบ้านผู้สูงอายุ “บ้านสบายเพื่อยายตา" มีการบูรณาการความร่วมมือของข้อมูลด้านกายภาพ สังคม และสิ่งแวดล้อม กับ พมจ. และหน่วยงานภาครัฐ ภาคเอกชนในพื้นที่ ซึ่งส่งผลให้ผู้สูงอายุได้รับการดูแลมีคุณภาพชีวิตที่ดียิ่งขึ้น สําหรับงานในวันนี้ ประกอบด้วยกิจกรรมที่น่าสนใจ อาทิ การส่งมอบบ้านผู้สูงอายุ “บ้านสบายเพื่อยายตา” การมอบเครื่องอุปโภคบริโภคที่จําเป็นสําหรับผู้สูงอายุ 8 หลัง และการตรวจเยี่ยมบ้านผู้สูงอายุที่ได้รับการปรับปรุง 1 หลัง เป็นต้น ทั้งนี้ โครงการ “ปรับปรุงที่อยู่อาศัยสาหรับผู้สูงอายุซึ่งเป็นผู้มีรายได้น้อยและผู้ยากไร้ ได้ดําเนินการมาตั้งแต่ปี พ.ศ.2553 จนถึงปัจจุบันได้ปรับปรุงที่อยู่อาศัยแล้วทั้งสิ้น 176 หลัง สําหรับพื้นที่จังหวัดนครศรีธรรมราช ได้ดําเนินการ จํานวน 8 หลัง ได้แก่ พื้นที่ตําบลปากพูน จํานวน 4 หลัง พื้นที่ตําบลปากนคร จํานวน 1 หลัง พื้นที่ตําบลนาเคียน จํานวน 1 หลัง พื้นที่ตําบลบางจาก จํานวน 1 หลัง และพื้นที่ตําบลท่าไร่ จํานวน 1 หลัง
รัฐบาลไทย-ข่าวทำเนียบรัฐบาล-พม. เร่งช่วยเหลือหญิงพิการทางการเคลื่อนไหว วัย 55 ปี ที่อาศัยอยู่กับบุตรสาว วัย 27 ปี และหลานอายุ 3 ปี ป่วยเป็นโรคสมาธิสั้น ครอบครัวมีฐานะยากจน ที่จังหวัดนครสวรรค์
วันศุกร์ที่ 7 กรกฎาคม 2560
พม. เร่งช่วยเหลือหญิงพิการทางการเคลื่อนไหว วัย 55 ปี ที่อาศัยอยู่กับบุตรสาว วัย 27 ปี และหลานอายุ 3 ปี ป่วยเป็นโรคสมาธิสั้น ครอบครัวมีฐานะยากจน ที่จังหวัดนครสวรรค์
พม. เร่งช่วยเหลือหญิงพิการทางการเคลื่อนไหว วัย 55 ปี ที่อาศัยอยู่กับบุตรสาว วัย 27 ปี และหลานอายุ 3 ปี ป่วยเป็นโรคสมาธิสั้น ครอบครัวมีฐานะยากจน ที่จังหวัดนครสวรรค์
วันนี้ (7 ก.ค. 60) เวลา 15.00 น.นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่า จากกรณีที่มีสื่อออนไลน์ ได้มีการนําเสนอข่าวกรณีหญิงพิการทางการเคลื่อนไหว วัย 55 ปี ป่วยติดเตียงไม่สามารถช่วยเหลือตนเองได้ อาศัยอยู่กับบุตรสาว วัย 27 ปี และหลานอายุ 3 ปี ที่ป่วยเป็นโรคสมาธิสั้น ที่จังหวัดนครสวรรค์ ซึ่งครอบครัวมีฐานะยากจน มีความเดือดร้อนค่าใช้จ่ายในชีวิตประจําวัน และความประสงค์ขอรับบริจาคผ้าอ้อมสําเร็จรูป นั้น กระทรวงการพัฒนาสังคมและความมั่นคงของมนุษย์ (พม.) โดยพัฒนาสังคมและความมั่นคงของมนุษย์จังหวัดนครสรรค์ (พมจ.นครสรรค์) ได้มอบหมายให้เจ้าหน้าที่สํานักงานฯ พร้อมด้วยหน่วยงานที่เกี่ยวข้อง ลงพื้นที่เยี่ยมบ้านเพื่อสอบข้อเท็จจริง และประเมินทางสังคมของครอบครัวดังกล่าว เพื่อดําเนินการช่วยเหลือในเบื้องต้นตามภารกิจด้านคนพิการและเด็กของกระทรวง พม.
นายณรงค์กล่าวว่า สําหรับการให้ความช่วยเหลือกรณีดังกล่าว โดยเจ้าหน้าที่ได้มอบเงินสงเคราะห์และฟื้นฟูสมรรถภาพคนพิการ เครื่องอุปโภคบริโภค ผ้าอ้อมสําเร็จรูปสําหรับผู้ใหญ่ และแผ่นรอง พร้อมทั้งได้แนะนําเกี่ยวกับสิทธิประโยชน์ต่างๆ ของคนพิการและผู้ดูแลคนพิการที่พึงได้รับ รวมถึงการกู้ยืมเงินกองทุนส่งเสริมและพัฒนาคุณภาพชีวิตคนพิการ ซึ่งคนพิการและผู้ดูแลคนพิการสามารถกู้ยืมเงิน เพื่อเป็นทุนประกอบอาชีพหรือขยายกิจการ รายละไม่เกิน 60,000 บาท สามารถผ่อนชําระภายในระยะเวลาไม่เกิน 5 ปี โดยไม่เสียดอกเบี้ย นอกจากนี้ ยังได้ประสานหน่วยงานที่เกี่ยวข้องช่วยเหลือดูแลด้านการรักษาในระยะยาวต่อไป
รัฐบาลไทย-ข่าวทำเนียบรัฐบาล-ก.แรงงาน จับมือ นิคมฯ ลาดกระบัง จัดกิจกรรมบริจาคโลหิต เฉลิมพระเกียรติพระบาทสมเด็จพระเจ้าอยู่หัว
วันอังคารที่ 30 กรกฎาคม 2562
ก.แรงงาน จับมือ นิคมฯ ลาดกระบัง จัดกิจกรรมบริจาคโลหิต เฉลิมพระเกียรติพระบาทสมเด็จพระเจ้าอยู่หัว
กระทรวงแรงงาน จัดกิจกรรมร่วมบริจาคโลหิต ครั้งที่ 5 ณ สํานักงานนิคมอุตสาหกรรมลาดกระบัง เขตลาดกระบัง กรุงเทพมหานคร จากจํานวน 15 ครั้ง ช่วยเหลือผู้ใช้แรงงานและประชาชนที่ประสบอันตรายจากการทํางาน ส่งเสริมรณรงค์ทุกภาคส่วนตระหนักถึงความเสียสละ
กระทรวงแรงงาน จัดกิจกรรมร่วมบริจาคโลหิต ครั้งที่ 5 ณ สํานักงานนิคมอุตสาหกรรมลาดกระบัง เขตลาดกระบัง กรุงเทพมหานคร จากจํานวน 15 ครั้ง ช่วยเหลือผู้ใช้แรงงานและประชาชนที่ประสบอันตรายจากการทํางาน ส่งเสริมรณรงค์ทุกภาคส่วนตระหนักถึงความเสียสละและทําความดีโดยไม่หวังผลตอบแทน เฉลิมพระเกียรติเนื่องในโอกาสมหามงคลพระราชพิธีบรมราชาภิเษก ปี 2562
วันนี้ (30 ก.ค.62) นายทศพล กฤตวงศ์วิมาน ผู้ตรวจราชการกระทรวงแรงงาน เป็นประธานในพิธีเปิดกิจกรรมกระทรวงแรงงานร่วมบริจาคโลหิต ครั้งที่ 5 เฉลิมพระเกียรติเนื่องในโอกาสมหามงคลพระราชพิธีบรมราชาภิเษก โดยมี นายสมภพ ปราบณรงค์ ที่ปรึกษากฎหมาย นายนิยม สองแก้ว ผู้ช่วยปลัดกระทรวงแรงงาน นางเธียรรัตน์ นะวะมะวัฒน์ รองอธิบดีกรมการจัดหางาน และผู้บริหารระดับสูงกระทรวงแรงงาน เข้าร่วมในครั้งนี้ด้วย โอกาสนี้มี นางสาวกังสดาล พงษ์สวัสดิ์ ผู้อํานวยการสํานักงานนิคมอุตสาหกรรมลาดกระบัง กล่าวรายงาน ณ สํานักงานนิคมอุตสาหกรรมลาดกระบัง เขตลาดกระบัง กรุงเทพมหานคร โดยกล่าวว่า พระบาทสมเด็จพระเจ้าอยู่หัวได้ทรงพระราชทานพระปฐมบรมราชโองการ เนื่องในพระราชพิธีบรมราชาภิเษก เมื่อวันที่ 4 พฤษภาคม 2562 ความว่า“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป” ซึ่งแสดงถึงพระราชปณิธานที่จะพัฒนาให้ประเทศชาติมีความเจริญรุ่งเรือง มั่นคง และส่งเสริม ดูแล รักษาคุณภาพชีวิตให้ประชาชนมีความเป็นอยู่ที่ดีขึ้น นอกจากนี้ พระบาทสมเด็จพระเจ้าอยู่หัว ยังได้ทรงพระราชทานโครงการจิตอาสาพระราชทาน 904 วปร. เพื่อเป็นแบบอย่างในการพัฒนาชุมชน เพื่อให้ทุกภาคส่วนได้เห็นเป็นแนวทางในการพัฒนา ส่งเสริม ดูแล รักษา คุณภาพชีวิตของประชาชนในชุมชน
นายทศพลฯ กล่าวต่อว่า การจัดกิจกรรมครั้งนี้เป็นครั้งที่ 5 โดยมีกลุ่มเป้าหมาย ผู้บริหาร ข้าราชการ เจ้าหน้าที่ในสังกัด ตลอดจนองค์กรนายจ้าง ลูกจ้าง ผู้ใช้แรงงานทั้งในระบบและนอกระบบจํานวน 300 คน ซึ่งมีเป้าหมายดําเนินการจํานวนทั้งสิ้น 15 ครั้ง ประกอบด้วย ในพื้นที่กระทรวงแรงงาน 3 ครั้ง และในสถานประกอบกิจการ 12 ครั้ง ระหว่างวันที่ 4 พ.ค. 62 - 4 พ.ค.63 การจัดกิจกรรมในครั้งนี้ นอกจากจะจัดขึ้นเพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษกแล้ว ยังถือเป็นการสนองพระปฐมบรมราชโองการและพระราชปณิธานในการพัฒนาคุณภาพชีวิตประชาชน โดยการสนับสนุนการจัดหาโลหิตให้สภากาชาดไทยในการนําโลหิตไปช่วยเหลือประชาชนตลอดจนพี่น้องผู้ใช้แรงงานที่ประสบอันตรายจากการทํางาน และเป็นการส่งเสริม รณรงค์ให้ผู้ที่เข้าร่วมกิจกรรมตระหนักถึงความเสียสละและการทําความดีโดยไม่หวังผลตอบแทน ตลอดจนเป็นการแสดงออกถึงความจงรักภักดีของทุกคน ซึ่งได้รับความร่วมมือส่งเสริมและสนับสนุนด้วยดีจากสํานักงานนิคมอุตสาหกรรมลาดกระบัง การนิคมอุตสาหกรรมแห่งประเทศไทย และสภากาชาดไทย เป็นต้น
-----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ปริยรณ พรหมสาขา ณ สกลนคร -ภาพ/
30 ก.ค.62
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานมอบรางวัล “U Power Digital Idea Challenge Season 2”
วันจันทร์ที่ 5 มีนาคม 2561
รองปลัดกระทรวงดิจิทัลฯ เป็นประธานมอบรางวัล “U Power Digital Idea Challenge Season 2”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานมอบรางวัลแก่ผู้ร่วมแข่งขัน โครงการ “U Power Digital Idea Challenge Season 2” โดยกระทรวงดิจิทัลฯ ร่วมกับ สมาคมอุตสาหกรรมเทคโนโลยีสารสนเทศไทย จัดขึ้น ซึ่งโครงการดังกล่าวมีวัตถุประสงค์เพื่อเป็นเวทีสําคัญในการจุดประกายความคิด ที่นักศึกษาจะได้แสดงออก สร้างแรงบันดาลใจ ได้เริ่มต้นเรียนรู้ในแนวทางการทําธุรกิจ และการทําตลาดที่ถูกต้องชัดเจน สามารถนําเอา Digital Technology มาพัฒนาความคิดสร้างสรรค์อย่างไร้ขีดจํากัด ซึ่งจะได้ทดลองปฏิบัติจริงตามแผน เพื่อพิสูจน์ว่าผลงานนั้นใช้งานได้จริง รองรับ Digital Economy ของรัฐบาล เมื่อวันที่ 2 มีนาคม 2561 ณ ห้องแกรนด์บอลลูม โรงแรมแกรนด์ เซ็นเตอร์พอยต์ เทอมินอล 21 เขตวัฒนา กรุงเทพฯ
***********************
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้ ปีงบประมาณ 2561 จำนวน 157,041 ล้านบาท สูงกว่าเป้าหมาย 15% ทำให้รายได้ของรัฐบาลเป็นไปตามเป้าหมาย”
วันพฤหัสบดีที่ 11 ตุลาคม 2561
“สคร. จัดเก็บเงินนําส่งรายได้ ปีงบประมาณ 2561 จํานวน 157,041 ล้านบาท สูงกว่าเป้าหมาย 15% ทําให้รายได้ของรัฐบาลเป็นไปตามเป้าหมาย”
ปีงบประมาณ 2561 (ต.ค.2560 – ก.ย.2561) สคร.สามารถจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นได้จํานวน 157,041 ล้านบาท ซึ่งสูงกว่าเป้าหมายการจัดเก็บรายได้แผ่นดิน จํานวน 20,041 ล้านบาท หรือคิดเป็นร้อยละ 15 ของเป้าหมาย
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ปีงบประมาณ 2561 (เดือนตุลาคม 2560 – เดือนกันยายน 2561) สคร. ผลักดันให้รัฐวิสาหกิจ พัฒนากระบวนการทํางานอย่างเป็นระบบ มุ่งเน้นการนํานวัตกรรมและเทคโนโลยีมาปรับใช้อย่างสร้างสรรค์เพื่อสร้างรายได้และลดต้นทุนการดําเนินงาน พัฒนาคุณภาพสินค้าและบริการ ซึ่งส่งผลให้รัฐวิสาหกิจมีผลประกอบการดีขึ้นอย่างต่อเนื่อง จึงทําให้ สคร. สามารถจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นได้จํานวน 157,041 ล้านบาท ซึ่งสูงกว่าเป้าหมายการจัดเก็บรายได้แผ่นดิน จํานวน 20,041 ล้านบาท หรือคิดเป็นร้อยละ 15 ของเป้าหมาย
รายการ  รายได้นําส่งสะสม (ต.ค. 60 – ก.ย. 61)
เป้าหมาย  137,000
จัดเก็บรายได้จริง  157,041
ร้อยละของเป้าหมาย (%)  115
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเสริมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) ธนาคารออมสิน และการไฟฟ้าส่วนภูมิภาค ซึ่งคิดเป็นร้อยละ 69 ของการนําส่งรายได้สะสมทั้งหมด โดยการจัดเก็บรายได้ที่สูงกว่าเป้าหมายมีสาเหตุหลักมาจากรัฐวิสาหกิจและกิจการที่กระทรวงการคลังถือหุ้นมีผลประกอบการในภาพรวมที่ดีขึ้น
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรก ปีงบประมาณ 2561 (ต.ค. 60 – ก.ย. 61)
รัฐวิสาหกิจ  รายได้นําส่งจริงสะสม (ล้านบาท)
1) สํานักงานสลากกินแบ่งรัฐบาล  40,850
2) การไฟฟ้าฝ่ายผลิตแห่งประเทศไทย  20,784
3) บริษัท ปตท. จํากัด (มหาชน)  17,519
4) ธนาคารออมสิน  17,309
5) การไฟฟ้าส่วนภูมิภาค  11,793
อื่นๆ   48,786
รวมทั้งหมด  157,041
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับรองเลขาธิการสหประชาชาติ และผู้อำนวยการบริหารของสำนักงาน UNODC
วันศุกร์ที่ 18 พฤศจิกายน 2559
รัฐมนตรีว่าการกระทรวงยุติธรรม ให้การต้อนรับรองเลขาธิการสหประชาชาติ และผู้อํานวยการบริหารของสํานักงาน UNODC
รัฐมนตรีว่าการกระทรวงยุติธรรม ให้การต้อนรับรองเลขาธิการสหประชาชาติ
และผู้อํานวยการบริหารของสํานักงาน UNODC
เมื่อวันศุกร์ที่ 18 พฤศจิกายน 2559 เวลา 16.00 น.
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
พร้อมด้วยพลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม
และคณะผู้บริหารกระทรวงยุติธรรม ให้การต้อนรับ
นายยูริ เฟโดตอฟ รองเลขาธิการสหประชาชาติและผู้อํานวยการบริหารของสํานักงาน UNODC
นายเจเรมี ดักลาส ผู้แทนระดับภูมิภาค สํานักงาน UNODC ภาคพื้นเอเชียตะวันออกเฉียงใต้และแปซิฟิก
และคณะ
ในโอกาสเข้าเยี่ยมคารวะพร้อมติดตามความคืบหน้าจากการประชุมสมัชชาสหประชาชาติสมัยพิเศษ
ว่าด้วยยาเสพติดโลก (UNGASS) รวมถึงหารือข้อราชการเกี่ยวกับความเปลี่ยนแปลงในกฎหมายยาเสพติดไทย
ในส่วนที่เกี่ยวข้องกับการปฏิรูปเรือนจํา การบําบัดรักษาโดยการมีส่วนร่วมของชุมชน
การแก้ไขปัญหายาเสพติดในพื้นที่สามเหลี่ยมทองคํา การค้ามนุษย์
และความร่วมมือในโครงการระหว่างกระทรวงยุติธรรม กับ UNODC
ทั้งนี้ เพื่อเสริมสร้างความร่วมมือระหว่างกันในอนาคต
ณ ห้องรับรองกระทรวงยุติธรรม ชั้น 2 อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-รองปลัด ก.อุตฯ ร่วมพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันอังคารที่ 23 ตุลาคม 2561
รองปลัด ก.อุตฯ ร่วมพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
รองปลัด ก.อุตฯ ร่วมพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ตุลาคม 2561) เวลา 09.00 น. นายสุรพล ชามาตย์ รองปลัดกระทรวงอุตสาหกรรม ร่วมพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมี พลเอกประยุทธ์ จันทร์โอชา นายกรัฐมนตรี เป็นประธานในพิธี ณ พระลานพระราชวังดุสิต
รัฐบาลไทย-ข่าวทำเนียบรัฐบาล-พล.อ.ประวิตร สั่งเกาะติดทำลายเส้นทางการเงินของนักค้ายาเสพติดรายสำคัญ และขบวนการแอบแฝงเบื้องหลังให้ถึงที่สุด วอนประชาชนจับตาเจ้าหน้าที่รัฐ “หากเกี่ยวข้อง ไม่เอาไว้”
วันพฤหัสบดีที่ 6 กันยายน 2561
พล.อ.ประวิตร สั่งเกาะติดทําลายเส้นทางการเงินของนักค้ายาเสพติดรายสําคัญ และขบวนการแอบแฝงเบื้องหลังให้ถึงที่สุด วอนประชาชนจับตาเจ้าหน้าที่รัฐ “หากเกี่ยวข้อง ไม่เอาไว้”
​พล.อ.ประวิตร วงษ์สุวรรณ รอง นรม. และ รมว.กห. ได้รับทราบรายงานสถานการณ์ยาเสพติดภาพรวม พบมีการผลิตในประเทศเพื่อนบ้านมากขึ้น จากสารเคมีตัวใหม่แทนสารเคมีเดิมที่ถูกสกัดกั้น และมีการลักลอบนําเข้าในปริมาณที่มากขึ้นอย่างต่อเนื่อง
โดยยาไอซ์ถูกลักลอบไปจําหน่ายทางภาคใต้ ก่อนจะออกไปประเทศที่สาม ขณะที่ยาบ้าร้อยละ 80 กระจายจําหน่ายในพื้นที่ กทม. และปริมณฑล สําหรับความร่วมมือจากภาคประชาชน พบประชาชนตื่นตัวและเชื่อมั่นการทํางานของเจ้าหน้าที่รัฐมากขึ้น โดยร่วมแจ้งเบาะแสกับหน่วยงานในพื้นที่และส่วนกลางมากขึ้น
พล.อ.ประวิตร กําชับฝ่ายความมั่นคง ทั้งทหาร ตํารวจ ฝ่ายปกครอง ให้ประสานกับหน่วยงาน ปปส. ในพื้นที่ ขยายผลจากความร่วมมือทางการข่าวกับประเทศเพื่อนบ้าน รุกทําลายเป้าหมายแหล่งผลิตยาเสพติดนอกประเทศอย่างต่อเนื่อง พร้อมทั้งให้คงเข้มมาตรการสกัดกั้นและเฝ้าระวังตามแนวชายแดน รวมทั้งติดตามเส้นทางลําเลียงและแหล่งพักยาใหม่ โดยให้เปิดปฏิบัติการกวาดล้างร่วมกันในทุกจังหวัดอย่างต่อเนื่องกันไป ขณะเดียวกัน ให้ประสานกับ ปปง. ติดตามและขยายผลทางลับ เชื่อมโยงทําลายเครือข่ายเส้นทางการเงินนักค้ายาเสพติดรายสําคัญ รวมทั้งขบวนการแอบแฝงที่อยู่เบื้องหลังให้ถึงที่สุด
พล.อ.ประวิตร กล่าวย้ํา ถึงข้อมูลชุมชน ที่ได้รับแจ้งจากภาคประชาชนมากขึ้น ทั้งทางเปิดและทางลับ ถึงตัวการจําหน่ายและเครือข่ายยาเสพติดทั้งในชุมชนเมืองและชนบท ขอให้เจ้าหน้าที่ตํารวจและทหารในทุกพื้นที่ ถือเป็นหน้าที่ต้องเข้าปฏิบัติการกวาดล้างทันที โดยไม่ยกเว้น ทั้งนี้ ขอความร่วมมือประชาชนร่วมติดตามการทํางานของเจ้าหน้าที่รัฐไปด้วยกัน หากมีเจ้าหน้าที่รัฐเกี่ยวข้อง “ยืนยันไม่เอาไว้ และ ต้องดําเนินการให้ถึงที่สุด”
รัฐบาลไทย-ข่าวทำเนียบรัฐบาล-ปลื้ม! สหรัฐฯ จัดอันดับไทยแก้ไขปัญหาแรงงานเด็กสำเร็จระดับสูงสุด
วันอังคารที่ 2 ตุลาคม 2561
ปลื้ม! สหรัฐฯ จัดอันดับไทยแก้ไขปัญหาแรงงานเด็กสําเร็จระดับสูงสุด
- -
มีข่าวดีมาบอกอีกแล้ว!!
“ไทยเป็นประเทศที่บริหารจัดการการใช้แรงงานเด็กประสบความสําเร็จ ในระดับมาก (Significant Advancement) ซึ่งถือเป็นระดับสูงสุด โดยเป็น 1 ใน 17 ประเทศที่ถูกจัดให้อยู่ระดับนี้”
กระทรวงแรงงานสหรัฐอเมริกา เปิดเผยรายงานสถานการณ์และการจัดการการใช้แรงงานเด็กในรูปแบบที่เลวร้ายที่สุด (Findings on the Worst Forms of Child Labor) ประจําปี 2017 จากการประเมินความพยายามและผลการดําเนินการของประเทศต่าง ๆ จํานวน 132 ประเทศ ทั่วโลก
โดยประเทศไทยเป็น 1 ใน 5 ของอาเซียน ที่ได้รับการจัดอันดับความสําเร็จในระดับนี้ และนับเป็นปีที่ 2 ต่อเนื่องจากปี 2016
รายงานดังกล่าวระบุว่า ในปี 2017 ประเทศไทยมีความก้าวหน้าอย่างมีนัยสําคัญ โดยพยายามขจัดการใช้แรงงานเด็กในรูปแบบที่เลวร้ายที่สุด เช่น
รัฐบาลได้จัดหาล่าม 102 คน ไว้ที่สํานักงานต่าง ๆ ของกรมสวัสดิการและคุ้มครองแรงงานและศูนย์ตรวจสอบที่ท่าเรือ เพื่อให้บริการแก่ผู้อพยพและชนกลุ่มน้อยทางชาติพันธุ์ที่พูดภาษาไทยไม่ได้
เพิ่มจํานวนเจ้าหน้าที่ตํารวจสืบสวนสอบสวนอาชญากรรมทางอินเทอร์เน็ตต่อเด็ก
และยังได้ลงนามในข้อตกลงแบ่งปันข้อมูลกับศูนย์ติดตามเด็กหายและช่วยเหลือเด็กที่ถูกแสวงประโยชน์แห่งชาติของสหรัฐอเมริกา เพื่อปราบปรามการแสวงประโยชน์ทางเพศจากเด็กทางออนไลน์
นอกจากนี้ รัฐบาลยังออกกฎกระทรวงห้ามลูกจ้างที่มีอายุต่ํากว่า 15 ปี ทํางานบางประเภท ซึ่งเป็นการคุ้มครองอย่างเป็นทางการในเรื่องการจ้างงานเด็ก
สําหรับเรื่องนี้...คนไทยทั้งประเทศควรภาคภูมิใจว่า เราสามารถควบคุมดูแลการใช้แรงงานเด็กได้เป็นอย่างดี สอดคล้องตามหลักมาตรฐานสากล จนเป็นที่ยอมรับของนานาชาติ
ส่วนการทํางานในปีหน้านั้น รัฐบาลได้ประกาศนโยบายด้านแรงงาน โดยเน้น 13 นโยบายเร่งด่วน (Agenda Based) 4 นโยบายระดับพื้นที่ (Area Based) และ 7 นโยบายบริหารการพัฒนา (Administration Based)
โดยจะเพิ่มความเข้มข้นในการป้องกันและแก้ไขปัญหาการใช้แรงงานเด็กในรูปแบบที่เลวร้ายที่สุด เป็นหนึ่งในนโยบายเร่งด่วนด้านแรงงานของรัฐบาล เพื่อรักษาระดับมาตรฐานสูงสุดให้ได้ต่อไป
รายงานสถานการณ์การจัดการการใช้แรงงานเด็กในรูปแบบที่เลวร้ายที่สุด คืออะไร?
รายงานนี้มีวัตถุประสงค์เพื่อส่งเสริมการป้องกันและแก้ไขปัญหาการใช้แรงงานเด็กทั่วโลก จัดทําเป็นประจําทุกปีโดยกระทรวงแรงงานสหรัฐอเมริกา แบ่งเกณฑ์การประเมินออกเป็น 5 ระดับ คือ
1. ระดับความสําเร็จมาก (Significant Advancement) หมายถึง มีความก้าวหน้าของการดําเนินการในเรื่องกฎหมายและการบังคับใช้กฎหมาย การประสานงาน นโยบาย และแผนงานทางสังคมต่าง ๆ
2. ระดับความสําเร็จปานกลาง (Moderate Advancement) หมายถึง มีความก้าวหน้าของการดําเนินการบางประเด็น
3. ระดับความสําเร็จน้อย (Minimal Advancement) คือ มีความก้าวหน้าของการดําเนินการเพียงเล็กน้อย
4. ไม่มีความก้าวหน้าในการดําเนินการ (No Advancement)
5. ไม่ได้รับการประเมิน (No Assessment) เนื่องจากไม่มีปัญหา หรือประชากรน้อยจนแรงงานเด็กไม่ใช่ปัญหาของประเทศ
นี่คือ...อีกหนึ่งความสําเร็จของรัฐบาลและคนไทยทั้งชาติ ที่หลายคนอาจมองข้าม
------------------------------------
ภาพ/ข่าว กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี